# Sigurnosne napomene za baterijske lampe

Pročitajte sva upozorenja i uputstva. Propusti u poštovanju napomena za sigurnost i uputstava mogu da prouzrokuju električni udar, požar i/ili teške povrede.

Čuvajte sva upozorenja i uputstva za budućnost.

- Pročitajte sve sigurnosne napomene i uputstva, koja su priložena uz bateriju ili električni alat uz koji je baterija isporučena.

- Oprezno rukujte baterijskom lampom. Baterijska lampa razvija veliku toplotu, što uzrokuje povećanu opasnost od požara i eksplozija.

- Baterijsku lampu nemojte koristiti u potencijalno eksplozivnom okruženju.

- Posle automats‌kog isključenja baterijske lampe više ne pritiskajte prekidač za uključi‌vanje/isključivanje. Akumulator se može oštetiti. Uverite se da je akumulator napunjen i da se baterijska lampa ohladila pre nego što je ponovo uključite.

- Koristite samo originalni Bosch pribor.

- Izvor svetlosti ne može da se zameni. Ako je izvor svetlosti u kvaru, mora da se zameni kompletna akumulatorska lampa.

- Izvadite bateriju iz baterijske lampe pre svih radova na baterijskoj lampi (npr. montaža, održavanje), kao i prilikom njenog transporta i skladištenja. Kod slučajnog aktiviranja prekidača za uključivanje/isključivanje postoji opasnost od povrede.

- Ne usmeravajte svetlosni zrak na osobe ili životinje i ne gledajte sami u svetlosni zrak čak ni sa većeg rastojanja.

- Baterijsku lampu nemojte koristiti u saobraćaju. Baterijska lampa nije odobrena da se koristi kao osvetljenje u saobraćaju.

Poštujte minimalno rastojanje između baterijske lampe i svih osvetljenih površina i predmeta. Ako se ne ispoštuje ovo minimalno rastojanje, osvetljeni predmeti mogu da se pregreju.

| PAŽNJA! Nemojte dugo gledati u svetlosni snop. Optičko zračenje može biti štetno za vaše oči.

- Nemojte prekrivati glavu lampe dok baterijska lampa radi. Tokom rada glava lampe se zagreva i može da izazove opekotine ako se isuviše zagreje.

- Kod oštećenja i nestručne upotrebe akumulatora može doći do isparavanja. Akumulator može da izgori ili da eksplodira. Uzmite svež vazduh i potražite lekara ako dođe do tegoba. Para može nadražiti disajne puteve.

- Kod pogrešne primene ili oštećenja akumulatora može doći do curenja zapaljive tečnosti iz akumulatora. Izbegavajte kontakt sa njom. Kod slučajnog kontakta isperite vodom. Ako tečnost dospe u oči, dodatno potražite i lekarsku pomoć. Tečnost koja curi iz akumulatora može da izazove nadraža‌je kože ili opekotine.

- Baterija može da se ošteti oštrim predmetima, kao npr. ekserima ili odvijačima zavrtnjeva ili usled dejstva neke spoljne sile. Može da dođe do internog kratkog spoja i akumulatorska baterija može da izgori, dimi, eksplodira ili da se pregreje.

- Držite nekorišćeni bateriju dalje od kance‌larijskih spajalica, novčića, ključeva, eksera, zavrtanja ili drugih malih metal‌nih predmeta, koji mogu prouzrokovati premošćavanje kontakata. Kratak spoj između kontakata baterije može imati za posledicu opekotine ili vatru.

- Ne otvarajte bateriju. Postoji opasnost od kratkog spoja.

| Zaštitite akumulator od izvora toplote, npr. i od trajnog sunčevog zračenja, vatre, prljavštine, vode i vlage. Postoji opasnost od eksplozije i kratkog spoja.

- Punite akumulatore samo punjačima koje preporučuje proizvođač. Ukoliko punjač koji je prikladan za jedan tip akumulatora, koristite sa akumulatorima drugog tipa, postoji opasnost od požara.

- Akumulator koristite samo u proizvodima proizvođača. Samo tako se akumulator štiti od opasnog preopterećenja.

- Izbegavajte sakupljanje prašine na radnom mestu. Prašine se mogu lako zapaliti.

- Baterijske lampe koje ne koristite držite van domašaja dece. Ne dopustite da baterijsku lampu koriste osobe koje sa njom nisu upoznate ili koje nisu pročitale ova uputstva. Baterijske lampe su opasne ako ih koriste neiskusne osobe.

- Za nošenje i usmeravanje akumulatorske lampe koristite samo ručku za nošenje. Tokom rada rashladno telo može da se zagreje.